ז'אק סאקס נולד באלכסנדריה, מצרים, בשנת 1938.

בילדותו במצרים משפחתו גרה בקומה חמישית של בניין דירות. הקהילה שבו הם גרו הייתה מעורבת, והיו בה בעיקר יהודים, יוונים, איטלקים וארמנים. הוא זוכר שהחברים הכי קרובים שלו בשכונה היו ממשפחה ארמנית נוצרית.

המשפחה הגרעינית של ז'אק היתה מורכבת מההורים שלו, ויקטוריה ויוסף, ומשלושת אחיו, וורה, רינה ודני.

אבא שלו עבד בתפקיד ניהולי בכיר בתור חשבונאי בעסק גדול, והיה חבר בארגון ציוני, ואמא שלו היתה עקרת בית שעסקה בעבר בתפירה.

ז'אק למד בבית ספר בשם "ז'אבס", והוא זוכר שכללי המשמעת היו קשוחים מאוד. הוא אהב ללמוד ספרות והיסטוריה של צרפת, והתקשה במתמטיקה.

בזמנו החופשי נהג להיפגש עם חברים בעליית גג ולשחק ברחוב בטניס.בנוסף היו לו חיילי בדיל שהיה משחק איתם הרבה.

בשכונה שבו גר באלכסנדריה היה בית כנסת שכונתי אבל המשפחה שלו נהגה הולכת בימי כיפור וראש השנה לבית הכנסת הגדול של אלכסנדריה ע"ש אליהו הנביא.

את החגים הם נהגו לחגוג עם המשפחה המורחבת, ובפסח היו מקריאים שתי הגדות. כשהיה צעיר יותר ז'אק רצה לצום בכיפור אבל ההורים שלו הרשו לו רק בתנאי שהיה אוכל קצת במהלך הצום.

בגיל 12 המשפחה של ז'אק עברה מאלכסנדריה למרסיי, צרפת בשביל העסק של אבא שלו, ולאחר כמה חודשים הם עלו לארץ.

ההתאקלמות לאחר העלייה היתה קשה. כשהמשפחה שלו רק הגיעה לארץ הם היו צריכים לגור באוהלים. אבא של ז'אק מצא עבודה בבאר שבע והם עברו לגור שם,תחילה בתוך צריף ולאחר מכן עברה המשפחה לאזור שיכון. לקח שנתיים להשיג חשמל בבית שלהם. ההבדל בין איכות החיים שלהם לפני העלייה ולאחר העלייה היה גדול, אבל הם התמודדו והתרגלו לאחר זמן מה.

התרבות המוזיקלית בישראל בשנות השישים היתה בעיקר ממוקדת בזמרים ולהקות כמו אלביס פרסלי או החיפושיות. בצעירותו ז'אק היה שומע בעיקר רוק-אנד-רול.

גם התקשורת בין אנשים בתקופה היתה שונה מאוד מבימינו. בנות בקושי היו יוצאות מהבית לבד והבנים היו מחזרים אחריהן. לא היה מקובל לגור יחד ומערכות יחסים רומנטיות היו ממוקדות בחתונה.

ז'אק שירת בצבא ביחדת 8200 ולאחר מכן גוייס לכור בדימונה, שם הכיר את אשתו. יש להם שתי בנות, גלית ויסמין, ושני נכדים.

ז'אק למד באוניברסיטת בן גוריון ויש לו דוקטורט בבלשנות (לינגוויסטיקה).

שני חפצים שחשובים לו הם תמונות של הנכדים שלו והדפס של עבודת הדוקטורט שלו.

הסיבה שעבודת הדוקטורט שלו חשובה לו היא בגלל תחושת ההישג שהיא נותנת לו והידיעה שהוא יכול להשיג משהו בעל משמעות.